
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

VYRESNIOJO VIRĖJO-SANDĖLININKO PAREIGYBĖS APRAŠYMAS

I SKYRIUS

PAREIGYBĖ

1. Specialiųjų socialinės globos namų „Tremtinių namai“ (toliau – globos namai) vyresnysis virėjas-sandėlininkas yra specialistas. 

2. Pareigybės lygis – B. 

3. Vyresniojo virėjo–sandėlininko pareigybė reikalinga organizuoti ir kontroliuoti maisto gamybos procesą maitinimo padalinyje, priimti, sandėliuoti ir apskaityti maisto produktus bei vykdyti jų kontrolę, užtikrinti maisto saugą ir kokybę, higienos normų reikalavimų laikymąsi, taip pat palaikyti tvarką ir švarą maisto gaminimo ir laikymo patalpose.
4. Vyresnysis virėjas-sandėlininkas tiesiogiai pavaldus globos namų maitinimo padalinio vadovui – dietistui. 

5. Vyresnįjį virėją-sandėlininką priima ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius įstatymų nustatyta tvarka.

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

6. Darbuotojas, einantis šias pareigas, turi atitikti šiuos specialius reikalavimus: 

6.1. turėti aukštesnįjį arba specialųjį vidurinį išsilavinimą ir virėjo kvalifikaciją;;

6.2. išmanyti maisto higienos reikalavimus, maisto paruošimo bei dietinių patiekalų ruošimo technologijas, patiekalų kokybės vertinimo principus, Geros higienos praktikos taisykles bei RVASVT sistemos principus;

6.3. išmanyti maisto produktų sandėliavimo reikalavimus ir gebėti vykdyti jų apskaitą;

6.4. žinoti maisto nuostolių mažinimo principus ir maistinių medžiagų išsaugojimo būdus šiluminio apdorojimo metu;

6.5. žinoti įstaigos įrenginių, gamybinio inventoriaus, įrankių, matavimo prietaisų, indų ir taros paskirtį, jų priežiūros bei naudojimo taisykles;

6.6. išmanyti maisto gaminimo įrenginių racionalaus ir saugaus darbo režimus;

6.7. žinoti šiluminio maisto produktų apdorojimo trukmę ir temperatūrinius režimus;

6.8. gebėti gaminti patiekalus pagal patvirtintus valgiaraščius, receptūras ir nustatytas išeigas;

6.9. žinoti pusgaminių ir paruoštos produkcijos laikymo bei realizavimo sąlygas;

6.10. išmanyti darbuotojų saugos ir sveikatos, priešgaisrinės saugos, elektrosaugos bei higienos reikalavimus;

6.11. gebėti bendrauti su paslaugų gavėjais ir kolegomis, dirbti komandoje;

6.12. būti susipažinus su maisto tvarkymą reglamentuojančiais teisės aktais, globos namų nuostatais, vidaus darbo tvarkos taisyklėmis bei šiuo pareigybės aprašymu;
6.13. gebėti dirbti „Microsoft Office“ programų paketu (Word, Excel, Outlook ir kt.) bei kitomis įstaigoje naudojamomis dokumentų valdymo ir apskaitos programomis;
6.14. turėti galiojančią privalomojo sveikatos patikrinimo medicininę knygelę ir būti išklausęs privalomą higienos įgūdžių mokymo programą
III SKYRIUS

ŠIAS PAREIGAS EINANČIO DARBUOTOJO FUNKCIJOS
7. Šias pareigas einantis darbuotojas vykdo šias funkcijas:

7.1. organizuoja virėjų darbą pamainos metu ir kontroliuoja maisto gamybos procesą, o esant gamybiniam būtinumui dalyvauja maisto gaminimo procese;
7.2 bendradarbiauja su maitinimo padalinio vadovu–dietistu dėl reikiamo maisto produktų poreikio pagal sudarytus valgiaraščius;

7.3. užsako reikalingus maisto produktų kiekius, priima pagal kokybės ir kiekio reikalavimus ir sandėliuoja gautą produkciją;

7.4. prižiūri įsigytų maisto produktų tiekimą pagal kompetenciją;

7.5. užtikrina maisto produktų kokybę, saugą ir realizavimo terminų laikymąsi;

7.6. užtikrina tinkamas maisto produktų sandėliavimo sąlygas pagal higienos normų reikalavimus;

7.7.  apskaito maisto produktus sandėlyje ir užtikrina, kad maisto produktų bei kitų prekių faktiniai likučiai sandėlyje sutaptų su buhalterinės apskaitos dokumentų duomenimis ir inicijuoja neatitikimų išaiškinimą;

7.8. pagal valgiaraštį ir nustatytas normas išduoda virėjams reikalingus žaliavų ir produktų kiekius;

7.9. tikrina patiekalų ruošimą pagal patvirtintas gamybos receptūras ir technologijų aprašus;

7.10. atlieka pirminį pagamintų patiekalų kokybės vertinimą degustacijų metu ir užtikrina, kad nebūtų naudojami nekokybiški maisto produktai ar patiekalai;

7.11. kontroliuoja patiekalų išeigų laikymąsi ir patiekimo temperatūrinius režimus;

7.12. kontroliuoja maisto pateikimą ir higienos reikalavimų laikymąsi;

7.13. užtikrina higienos reikalavimų laikymąsi maisto gaminimo ir laikymo vietose;

7.14. dirba pagal Geros higienos praktikos taisykles ir pildo nustatytus savikontrolės dokumentus;

7.15. prižiūri, kad darbuotojai gamybinį inventorių naudotų tik pagal paskirtį;

7.16. pagal kompetenciją teikia maitinimo padalinio vadovui–dietistui siūlymus dėl maitinimo kokybės gerinimo;

7.17. nedelsdamas informuoja maitinimo padalinio vadovą–dietistą ar globos namų vadovybę apie netinkamos kokybės produktus, įrangos gedimus ar iškilusias problemas;

7.18. esant tarnybiniam būtinumui, pagal kompetenciją pavaduoja kitus globos namų darbuotojus;

7.19. vykdo kitus vienkartinio pobūdžio maitinimo padalinio vadovo–dietisto pavedimus pagal kompetenciją;

7.20. atsako už pareigoms atlikti skirtą inventorių ir priemones, jas naudoja taupiai, racionaliai ir pagal paskirtį;

7.21. laikosi darbuotojų saugos ir sveikatos bei priešgaisrinės saugos reikalavimų;

7.22. tobulina kvalifikaciją teisės aktų nustatyta tvarka;

7.23. savo darbe vadovaujasi globos namų darbo tvarkos taisyklėmis, šiuo pareigybės aprašymu ir kitais teisės aktais bei atsako už jų laikymąsi.

